text: Sluser taget med khat
  03 maj 2011 kl. 08.25
  Udlændingekontrollen i Padborg har i løbet af det seneste par dage afsløret forsøg på smugleri og indslusning af illegale indvandrere.
  Sidste nat forsøgte to såkaldte "slusere" at føre tre illegale indvandrere og 40 kilogram af det euforiserende stof khat ind i landet. De kørte i en tysk indregistreret udlejningsbil, som blev standset af udlændingekontrollen. Både sluserne og de illegale indvandrere skal i grundlovsforhør.
  Tirsdag morgen afslørede udlændingekontrollen endnu et forsøg på indsmugling af khat. En mand passerede grænsen i en varevogn på udenlandske plader. Varevognen blev standset på motorvejen, og politiet fandt over en ton khat i bilen. Det er temmelig meget, siger udlændingekontrollen. Chaufføren kommer i grundlovsforhør i dag.
  